[{"text_idx": "#000000", "text": "Listo de UNITED de mortoj de rifug\u0302intoj publikig\u0302is en la gazeto The Guardian"}, {"text_idx": "#000001", "text": "La gazeto The Guardian publikigas la tutan UNITED-liston de 34.361 mortoj de rifug\u0302intoj je la 20-a de junio, la Internacia Tago de Rifug\u0302into."}, {"text_idx": "#000004", "text": "Fortikaj\u0302o Eu\u0306ropo estas preskau\u0306 nealirebla. Pluraj kontraktoj faritaj en la lastaj jaroj, kiel la interkonsento inter EU kaj Turkio au\u0306 pli lastatempe tiu inter Italio kaj Libio, kaj la konstruado de muroj kaj palisaroj, pli kaj pli fermadas vojojn al vivo en sekureco. Kiel lasta s\u0302anco, multaj homoj estas devigitaj elekti vojag\u0302on de vivo kaj morto tra la Mediteraneo. Tamen, plejparto de la Vivserc\u0302antoj ne atingas la alian fankon de la Mediteraneo. Rifug\u0302intoj mortas de sufokig\u0302o en kamionoj, trairante riverojn kaj montojn, au\u0306 estas pafmortigitaj de gardistoj. Ili mortas pro la nehomaj kondic\u0302oj en arestejoj au\u0306 pro manko de kuracado, sinmortigas pro senesperig\u0302o, au\u0306 estas mortigitaj post deportig\u0302o al sia lando. Oni rifuzas al ili kaj protekton far niaj au\u0306toritatoj kaj aliron al justico. Savboatoj estas blokitaj en la Mediteraneo dum semajnoj, dum iliaj pasag\u0302eroj provas travivi en nehomaj kondic\u0302oj, g\u0302is iu EU-s\u0302tato konsentas akcepti ilin en sian havenon, kiel okazis lastatempe kun la Aquarius-s\u0302ipo. Kvankam ili aspektas tre diverse, c\u0302iuj tiuj mortoj rekte rezultas el militigo c\u0302e la landlimoj de EU, leg\u0302oj pri azilo, arestpolitikoj kaj deportadoj."}, {"text_idx": "#000005", "text": "Multaj naciaj registaroj en Eu\u0306ropo plidekstrig\u0302is, kaj s\u0302ang\u0302oj en la aziloleg\u0302aro sekvas. Afganio estas nuntempe klasifkita kiel sekura lando por deportado de homoj, kaj samtempe oni konsilas al Eu\u0306ropaj civitanoj ne vojag\u0302i tien c\u0302ar g\u0302i estas unu el la plej dang\u0302eraj landoj en la mondo. Tiom klaraj kazoj de duobla mezuro dau\u0306ras kaj estas enskribitaj en leg\u0302aro pri migrado en tuta Eu\u0306ropa Unio. La lastatempa interkonsento de Italio kun Libio kau\u030czis fortajn lezojn al homaj rajtoj far la Libia margardistaro, kaj plialtigis la riskon ke rifug\u0302intoj ig\u0302u viktimoj de homkomerco. C\u0302iu homo havas la rajton serc\u0302i sekuran vivlokon, kaj necesas ke la Eu\u0306ropa Unio konstruu sekuran aliron kaj homecan traktadon de tiuj, kiuj serc\u0302as rifug\u0302on en Eu\u0306ropo. Ni postulas ke morto per politiko c\u0302esu kaj ke c\u0302iuj membros\u0302tatoj certigu sekurecon kaj dignon por c\u0302iuj kiel nepran minimumon de homaj rajtoj."}]